Oznámenie o vyhlásení výzvy na podávanie žiadostí na miesto člena Rady ministra školstva, výskumu, vývoja a mládeže pre poradenstvo a podporné služby pre študentov

**Ministerstvo školstva, výskumu, vývoja a mládeže Slovenskej republiky**

**vyhlasuje výzvu na obsadenie miesta člena Rady ministra školstva, výskumu, vývoja a mládeže pre poradenstvo a podporné služby pre študentov (ďalej len „Rada“).**

Rada ministra školstva, výskumu, vývoja a mládeže pre poradenstvo a podporné služby pre študentov vysokých škôl, je poradným orgánom ministra, ktorého úlohou je napr. prerokúvanie materiálov v oblasti poradenských a podporných služieb pre študentov, prekladanie návrhov na financovanie poradenských a podporných služieb a súvisiacich aktivít, zabezpečovanie analýz poradenských a podporných služieb, ďalšie aktivity spojené s podporov študentov na vysokých školách a pod.

Žiadosť podávajú fyzické osoby

- z neziskových organizácií na poradenské a podporné služby pre študentov

- z občianskych združení na poradenské a podporné služby pre študentov

- odborníci na poradenské a podporné služby pre študentov

Počet obsadzovaných miest: 1

Žiadosť je možné podať elektronicky prostredníctvom formulára [https://www.cognitoforms.com/MŠVVaŠSR1/PrihláškaDoVerejnejVýzvy](https://www.cognitoforms.com/M%C5%A0VVa%C5%A0SR1/Prihl%C3%A1%C5%A1kaDoVerejnejV%C3%BDzvy)

alebo písomne na adresu:

*Ministerstvo školstva, výskumu, vývoja a mládeže Slovenskej republiky*

*Sekcia vysokých škôl*

*Stromová 1*

*813 30 Bratislava*

K žiadosti prikladá žiadateľ:

- profesijný štruktúrovaný životopis s uvedením kontaktných údajov,

- súhlas žiadateľa so spracúvaním osobných údajov.

Žiadosť spolu s požadovanými dokladmi je možné podať najneskôr v termíne do 25. septembra 2024.